Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: rögtön meg kellett volna indítani, és az 1999. évi LXIX. törvény (Sztv.) 82. § (4) bekezdése alapján 30 napon belül
Paragraph Index: 289

rögtön meg kellett volna indítani, és az 1999. évi LXIX. törvény (Sztv.) 82. § (4) bekezdése alapján 30 napon belül határozatot hozni. Az országgyûlési biztos általános helyettese vizsgálata során megállapította, hogy a nyomozó és a szabálysértési hatóság eljárása visszásságot okozott a jogállamiság elvébõl levezethetõ tisztességes eljáráshoz való joggal összefüggésben. Ezért ajánlást tett a budapesti rendõrfõkapitánynak, gondoskodjon arról, hogy az irányítása alá tartozó rendõri szervek a szabálysértési feljelentések érkezését követõen minden esetben az Sztv. szabályainak megfelelõen járjanak el. Emellett felhívta a budapesti rendõrfõkapitány figyelmét a büntetõeljárási törvényben rögzített határidõk pontos betartásának, valamint adminisztrációjának szükségességére. A rendõrfõkapitány az ajánlást elfogadta, és utasítást adott az ismeretlen személyek által elkövetett szabálysértések miatt indult eljárások egységes rendjének kialakítására. OBH 3003/2002. Nem okoz alkotmányos joggal kapcsolatos visszásságot, ha az illetékes rendõri szervek eljárása a vonatkozó jogszabályoknak megfelel, és megteszik azokat az intézkedéseket, melyek elkerülhetetlenül szükségesek ahhoz, hogy az országban élõk közbiztonsághoz való joga érvényesüljön. A Mahatma Gandhi Emberi Jogi Egyesület az Országgyûlési Biztos Hivatalához elõterjesztett beadványában észrevételezte, hogy a hazánkban élõ színes bõrûek – különösen a Népligeti és a Nagyvárad téri metró megálló környékén – állandó atrocitásnak vannak kitéve. A beadvány alapján felmerült a jogbiztonság követelményének, valamint a rendõrség által biztosítandó közbiztonság sérelmének gyanúja, ezért az országgyûlési biztos vizsgálatot rendelt el, és tájékoztatást kért a budapesti rendõrfõkapitánytól. Az országgyûlési biztos megállapította, hogy a rendõrség eleget tett fellépési kötelezettségének azzal, hogy a beadványban hivatkozott két konkrét esetben nyomozást rendelt el, melyek az ombudsmani jelentés írásba foglalásakor még folyamatban voltak. Megtette a rendõrség a jogszabályban elõírt, hatáskörébe tartozó, lehetséges intézkedéseket is annak érdekében, hogy a hazánkban élõ színes bõrûek és a Nagyvárad téri, valamint a Népliget metró környékén lakók közbiztonsághoz való jogát biztosítsa. Ez utóbbit az bizonyította, hogy a Budapest Fõváros Fõpolgármesteri Hivatal Védelmi és Rendészeti Ügyosztályának a forgalmi, városképi szempontból kiemelt jelentõségû aluljárók rendjének, tisztaságának helyreállítására készített programja végrehajtásának részeként a fõkapitány 2002. június 20-án kiadta a „fõvárosi aluljárók közterületi rendjének helyreállításáról” szóló intézkedését. Az intézkedés szerint a rendõrség állandó rendõri posztos szolgálatot biztosít az Õrs vezér téri, a Blaha Lujza téri, a Deák Ferenc téri, a Nyugati téri és a Baross téri gyalogos aluljárók, valamint a Kõbánya-Kispest gyalogos felüljáró, metró és busz végállomáson. Ezen kívül rendszeres és visszatérõ ellenõrzést tart a Határ út, a Kálvin tér, a Ferenciek tere, a Ferenc körút, az Üllõi út és az Astória gyalogos aluljárókban. Az intézkedésben foglaltak végrehajtását, illetve a végrehajtás eredményességét a fõkapitányság folyamatosan ellenõrzi. Ugyancsak – a nemzeti, a faji, az etnikai megkülönböztetésekkel összefüggõ jogsértések megelõzése, megszakítása érdekében – a fõkapitány fokozottabb rendõri jelenlétet, valamint gyakoribb ellenõrzést, szervezett akció végrehajtását is elrendelte a vizsgálattal érintett két metró megálló területén és környékén. Az ügyben – figyelemmel a rendõrség által tett intézkedésekre, továbbá mert a beadvány elõterjesztõje nem sérelmezett konkrét rendõri intézkedést vagy rendõri intézkedés elmulasztását – az országgyûlési biztos nem állapított meg alkotmányos joggal összefüggõ visszásságot. A Budapesti Rendõr-fõkapitányság vezetõjének véleményével megegyezõen azonban a sajtóban felhívta az állampolgárok figyelmét arra, hogy a szóban forgó jogsértõ magatartások megelõzése, az elkövetõk azonosítása, felderítése és elfogása szempontjából – a fokozott rendõri jelenléten túl – lényeges az is, hogy a „sértett” személy vagy bárki aki ilyen jelenséget észlel, azonnal kérjen rendõri segítséget, illetve a történtekrõl minél elõbb tegyen bejelentést a rendõrségen, mivel az idõmúlás az esetleges rendõri intézkedés és eljárás eredményességét veszélyezteti. OBH 3098/2002. A jogbiztonsághoz fûzõdõ alkotmányos joggal kapcsolatos visszásságot okoz az önkormányzat, ha alapvetõ állampolgári jogokat érintõ, testületi hatáskörbe tartozó államigazgatási kérdésben csak évente egy alkalommal tart ülést. A panaszos az Országgyûlési Biztos Hivatalához benyújtott levelében a Budapest XVIII. kerületi Önkormányzat, valamint a Fõvárosi Önkormányzat eljárásának vizsgálatát kérte egy „névtelen” utca lakói nevében, mert annak ellenére, hogy a családiház-építéseket már 2001-ben befejezték, oda nem jelentkezhetnek be, mivel az utcájuk még nincs elnevezve. Az országgyûlési biztos általános helyettese a jogbiztonság sérelmének veszélye miatt vizsgálatot indított, és kikérte az önkormányzat jegyzõjének álláspontját, és a következõket állapította meg: Az önkormányzat az újonnan létrehozott közterületek, utcák elnevezése érdekében egy ad hoc bizottságot hozott létre, amely az azzal szomszédos utcák neveihez hasonló „õsmagyar” hangzású neveket javasolt a testületnek. A képviselõ-testület a javaslatot a 2001. március 22-i ülésén elfogadta, és csak a Fõvárosi Önkormányzattal folytatott egyeztetés során szerzett tudomást arról, hogy az adott nevek már léteznek a fõváros másik kerületében. A határozat ezért ellentétes

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes